Þrátt fyrir að fjölmargir gestir hafi sótt Akureyri heim í veðurblíðunni síðustu vikur hefur lögreglan ekki orðið vör við meira álag en venjulega.
Á Akureyri er mikill fjöldi gesta og tjaldsvæði og aðrir gististaðir eru full. Jóhann Olsen varðstjóri hjá Lögreglunni á Akureyri segir að lögregluþjónar í bænum hafi ekki upplifað slæmt ástand um helgina.
Helgin gekk bara vel, það er náttúrulega margt fólk hérna í bænum og auðvitað fylgir því einhver smá erill en þetta gekk allt slysalaust og vel fyrir sig.
Og ekkert meira ölvunarástand núna heldur en verið hefur verið undanfarið.
Jóhann segir að þau útköll sem lögreglan hafi sinnt um helgina ekki endilega tengjast auknum fjölda ferðamanna í bænum. Eitthvað hafi verið um hávaða í heimahúsum en engin stórmál komið á borð lögreglu. Það sé þó meira að gera heldur en meðan fjöldatakmarkanir voru enn í gildi fyrr í sumar.
Jú, auðvitað er hlutirnir öðruvísi núna en þeir voru í covid
en þeir eru ekkert öðruvísi heldur en þeir voru fyrir covid. Fólk er bara að skemmta sér eins og gengur.